Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 628/14/2202	Galanta, 29.4.2015
EEČ : 2-17-84-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci rozsudkom Okresného súdu Galanta sp. zn. 17P/77/2012-28 zo dňa 01.06.2012 právoplatného dňom 13.06.2012, ktorý zmenil rozsudok Okresného súdu v Šali sp. zn. 4C 143/2002-27 zo dňa 16.12.2002, právoplatného dňom 03.02.2003 bol zaviazaný na mal. syna XXXXX, nar. XXXXX prispievať sumou vo výške 100,- € vždy do 25-teho dňa toho ktorého mesiaca vopred k rukám oprávnenej matky dieťaťa XXXXX si svoju vyživovaciu povinnosť v XXXXX a všade tam, kde sa zdržiaval na syna XXXXX riadne a pravidelne neplnil v období od mesiaca február 2014, čím mu vznikol dlh na výživnom vo výške 900,- €,

lebo zanikla trestnosť činu

Odôvodnenie:
Uznesením povereného príslušníka Okresného riaditeľstva PZ Šaľa, Obvodného oddelenia PZ v Šali sp.zn. ORP-494/SA-SA-2014 zo dňa 23.11.2014 bolo podľa § 199 ods. 1 Trestného poriadku začaté trestné stíhanie a súčasne podľa 206  odsek 1  Trestného poriadku vznesené obvinenie XXXXX za  prečin  zanedbania povinnej výživy  podľa § 207 ods.1 Trestného zákona na tom skutkovom základe, ako je to uvedené vo výrokovej časti tohto uznesenia.

	Obvinenie bolo vznesené na základe oznámenia poškodenej XXXXX, ktorá uviedla, že XXXXX neplatí riadne výživné na svoje dieťa XXXXX, na ktoré bol zaviazaný rozsudkom Okresného súdu v Galante sp. zn. 17P/77/2012 zo dňa 01.06.2012, právoplatný dňom 013.06.2012 vo výške 100,- Eur mesačne, čím mu od februára 2014 vznikol nedoplatok na výživnom v celkovej výške 900,- Eur. 

	Podľa rozsudku Okresného súdu v Šali sp. zn. 4C/143/2002-27 zo dňa 16.12.2002, právoplatný dňom 03.02.2003 bol maloletý XXXXX, narodený XXXXX zverený do osobnej starostlivosti matky XXXXX a otec XXXXX bol zaviazaný prispievať na jeho výživu sumou 300,- Sk (9,96 Eur) mesačne v lehote do 25-teho dňa toho-ktorého mesiaca. Tento rozsudok bol zmenený rozsudkom Okresného súdu v Galante sp. zn. 17P/77/2012 zo dňa 01.06.2012, právoplatný dňom 13.06.2012 tak, že XXXXX bol zaviazaný platiť výživné v sume 100,- Eur mesačne.  
	
	Obvinený XXXXX vo svojom výsluchu konanom dňa 23.02.2015 sa k spáchaniu skutku priznal a uviedol, že si je vedomý, že výživné riadne neplatil. Uviedol, že sa stará o svojho chorého otca, na čo vynakladá nemalé finančné prostriedky, preto nemohol platiť výživné. So synom má dobrý vzťah, je s ním v pravidelnom kontakte. Výživné v plnej výške uhradil. Do spisu doložil fotokópiu zloženky, podľa ktorej dňa 15.12.2014 uhradil sumu 900,- Eur na adresu XXXXX.

	Poškodená XXXXX XXXXX, splnomocnená na zastupovanie synom XXXXX, vo svojom výsluchu dňa 19.12.2014 potvrdila, že obvinený ku dňu výsluchu už zaplatil výživné v plnej výške 900,- Eur; Tým považuje výživné za uhradené v plnej výške do mesiaca november 2014.  Trestný čin nemal trvalo nepriaznivé následky, pretože syn XXXXX núdzou netrpel. Opätovne bola dopočutá dňa 14.04.2015, kedy uviedla, že XXXXX jej od uhradenia dlžného výživného pravidelne platí výživné mesačne vo výške 100,- Eur, teda na výživnom nič nedlhuje.

            Podľa ustanovenia § 86 odsek 1 písm. a) Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Bolo preukázané, že obvinený XXXXX si svoju vyživovaciu  povinnosť za obdobie od mesiaca február 2014 do mesiaca november 2014 uhradil  v celej výške 900,- Eur, následne pravidelne platil výživné vo výške 100,- Eur. Trestný čin nemal trvalo nepriaznivé následky.

	Pretože trestnosť činu s poukazom na ustanovenie § 86 odsek 1 písm. a) Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Jarmila Pastýriková
prokurátorka